CELEX: 62007CA0228
Language: da
Date: 2008-09-11 00:00:00
Title: Sag C-228/07: Domstolens dom (Tredje Afdeling) af 11. september 2008 — Jörn Petersen mod Landesgeschäftsstelle des Arbeitsmarktservice Niederösterreich (anmodning om præjudiciel afgørelse fra Verwaltungsgerichtshof, Østrig) (Social sikring — forordning (EØF) nr. 1408/71 — artikel 4, stk. 1, litra b) og g), artikel 10, stk. 1, og artikel 69 — fri bevægelighed for personer — artikel 39 EF og 42 EF — lovpligtig pensions- og ulykkesforsikring — sikringsydelse i anledning af nedsat arbejdsevne eller invaliditet — forskudsvis udbetaling heraf til arbejdsløse ansøgere — kvalifikation af ydelsen som en ydelse ved arbejdsløshed eller en ydelse ved invaliditet — bopælskrav)

8.11.2008   
            
            
               DA
            
            
               Den Europæiske Unions Tidende
            
            
               C 285/8
            
         Domstolens dom (Tredje Afdeling) af 11. september 2008 — Jörn Petersen mod Landesgeschäftsstelle des Arbeitsmarktservice Niederösterreich (anmodning om præjudiciel afgørelse fra Verwaltungsgerichtshof, Østrig)
   (Sag C-228/07) (1)
   
   (Social sikring - forordning (EØF) nr. 1408/71 - artikel 4, stk. 1, litra b) og g), artikel 10, stk. 1, og artikel 69 - fri bevægelighed for personer - artikel 39 EF og 42 EF - lovpligtig pensions- og ulykkesforsikring - sikringsydelse i anledning af nedsat arbejdsevne eller invaliditet - forskudsvis udbetaling heraf til arbejdsløse ansøgere - kvalifikation af ydelsen som en »ydelse ved arbejdsløshed« eller en »ydelse ved invaliditet« - bopælskrav)
   (2008/C 285/12)
   Processprog: tysk
   Den forelæggende ret
   Verwaltungsgerichtshof
   Parter i hovedsagen
   
      Sagsøger: Jörn Petersen
   
      Sagsøgt: Landesgeschäftsstelle des Arbeitsmarktservice Niederösterreich
   Sagens genstand
   Anmodning om præjudiciel afgørelse — Verwaltungsgerichtshof — fortolkning af artikel 39 EF og artikel 4, stk. 1, litra b) og litra g), i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere og deres familiemedlemmer, der flytter inden for Fællesskabet(EFT L 149, s. 2) — spørgsmålet om en kontantydelse fra arbejdsløshedsforsikringen, hvis udbetaling hverken er underlagt en betingelse om, at den arbejdsløse er arbejdsdygtig eller indstillet på at påtage sig beskæftigelse, og som udbetales forskudsvis, indtil der foreligger en endelig afgørelse, udelukkende til arbejdsløse, der tidligere har ansøgt om en ydelse i anledning af nedsat arbejdsevne eller erhvervsudygtighed fra den lovpligtige pensions- eller ulykkesforsikring, skal kvalificeres som en ydelse ved arbejdsløshed eller en ydelse ved invaliditet — nationale bestemmelser, hvorefter retten til ydelsen suspenderes, hvis den berørte arbejdsløse opholder sig i en anden medlemsstat
   Konklusion
   
               1)
            
            
               En ydelse som den i hovedsagen omhandlede, skal betragtes som en »ydelse ved arbejdsløshed« i den forstand, hvori udtrykket er anvendt i artikel 4, stk. 1, litra g), i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, som ændret og ajourført ved Rådets forordning (EF) nr. 118/97 af 2. december 1996.
            
         
               2)
            
            
               Artikel 39 EF skal fortolkes således, at den er til hinder for, at en medlemsstat — for så vidt som den ikke har fremlagt oplysninger, der godtgør, at en sådan betingelse er objektivt begrundet og forholdsmæssig — undergiver tildelingen af en ydelse som den i hovedsagen omhandlede, der skal betragtes som en »ydelse ved arbejdsløshed« i den forstand, hvori udtrykket er anvendt i artikel 4, stk. 1, litra g), i forordning nr. 1408/71, en betingelse om, at de ydelsesberettigede har bopæl på den pågældende stats område.
            
         
      (1)  EUT C 170 af 21.7.2007.